ผจก.แฉ! จอห์นนี เดปป์ ถังแตก เพราะใช้จ่ายเดือนละ 70 ล้านบาท - FINNOMENA
ทีมผู้จัดการด้านธุรกิจของ จอห์นนี เดปป์ เปิดเผยว่า นักแสดงฮอลลีวู้ดชื่อดังผู้นี้ประสบปัญหาด้านการเงินเพราะนิสัยใช้จ่ายสุรุ่ยสุร่ายถึงเดือนละ 2 ล้านดอลลาร์สหรัฐฯ (ราว 70 ล้านบาท)
8 ก.พ. 2560

ทีมผู้จัดการด้านธุรกิจของ จอห์นนี เดปป์ เปิดเผยว่า นักแสดงฮอลลีวู้ดชื่อดังผู้นี้ประสบปัญหาด้านการเงินเพราะนิสัยใช้จ่ายสุรุ่ยสุร่ายถึงเดือนละ 2 ล้านดอลลาร์สหรัฐฯ (ราว 70 ล้านบาท)
จอห์นนี เดปป์ ได้ฟ้องเรียกค่าเสียหายจากบริษัท The Management Group ที่จัดการด้านธุรกิจให้แก่เขาเป็นเงิน 25 ล้านดอลลาร์สหรัฐฯ เมื่อเดือนก่อน
โดยอ้างว่าบริษัทนั้นทำงานบกพร่องจนทำให้เขาต้องเผชิญปัญหาด้านการเงิน เช่น ไม่ยื่นภาษีเงินได้ของเขาตามกำหนด จนทำให้เขาถูกปรับเงิน 5.7 ล้านดอลลาร์สหรัฐฯ (ราว 200 ล้านบาท)
ซึ่งบริษัท The Management Group ได้ฟ้อง เดปป์ กลับพร้อมเปิดเผยข้อมูลต่อสื่อมวลชนว่า ทางบริษัทได้มีการเตือนเขาไปแล้ว ว่าเขากำลังใช้จ่ายเกินตัว จากการใช้เงินกว่า 75 ล้านดอลลาร์สหรัฐฯไปกับ บ้าน 14 หลัง เรือยอชท์ เครื่องบินเจ็ทส่วนตัว ค่าจ้างเจ้าหน้าที่รักษาความปลอดภัยตลอด 24 ชม. และค่าไวน์หรูนำเข้าจากต่างประเทศ เป็นต้น
ทั้งนี้คดีฟ้องหย่าของเดปป์พึ่งจะสิ้นสุดลงไปเมือ่เดือน ม.ค. ที่ผ่านมา ส่วนผลงานการแสดงนั้นแฟนหนังจะได้ชมเดปป์สวมบทกัปตันแจ็ค สแปร์โรว์ อีกครั้งในหนังภาคต่อ Pirates of the Caribbean: Salazar’s Revenge ที่จะลงโรงฉายช่วงกลางปีนี้
ที่มา : http://www.bbc.com/thai/international-38825674
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: